1.**Төрлө төбәктәрҙә йәшәгән халыҡтар тарафынан ҡулланылған телмәр нисек атала?**

**Яуап:**диалект

2.**Телдең функцияларын һанап китегеҙ?**

*коммуникатив функция (кешеләргә аралашу сараһы хеҙмәтен үтәүсе);*

*аккумулятив функция( донъяны танып белгәнде хәтерҙә ҡалдырыу һәм уны башҡаларға ирештереү);*

*номинатив функция (предметтарҙы, күренештәрҙе атау);*

*эстетик функция (кешеләр аңына эстетика менән йоғонто яһау);*

*когнитив (фекерләү сараһы,донъяны танып белеү һәм рухи байлыҡты һаҡлау сараһы)*

*Эмотив(хис-тойғоларҙы сағылдырыу сараһы)*

*3.Бирҙең, тәңрем, телде беҙгә, һөйлә тип,*

*Тура юлға телде шуға әйҙәйем!* **Был һүҙҙерҙең авторы кем?**

**Яуап:**М.Аҡмулла

**4. Бер-бер артлы теҙелгән ялғауҙар ярҙамында һүҙ һәм грамматик форма яһалыу ысулы нисек атала?**

**А. агглютинация**

Б. флексия

В. инкорпорация

Г. фузия

5. ***Өфөләрҙән Мәскәүҙәргә*** *саҡлы*… Күплек ялғауы ниндәй мәғәнә белдерә?

А.күплек мәғәнәһе

Б. модаллек мәғәнәһе

**В.экспрессивлыҡ мәғәнәһе**

Г.коллектив күплек мәғәнәһе

6. ***Әгәр, әгәр ҙә, әгәр ҙә мәгә***р теркәүестәре ниндәй мәғәнәне көсәйтә?

А.сәбәп мәғәнәһен

Б.оҡшатыу мәғәнәһен

**В.шарт мәғәнәһен**

Г. ҡаршы ҡуйыу мәғәнәһен

7. Тыныш билдәләрен ҡуйығыҙ:

*Рамазан-пулеметсы- биштәрле ауыр тоҡсайҙы, Федотов- Нефедычтың трофей мылтығын аҫып ,урман шауына ҡолаҡ һала-һала күп тә барманылар, шартлап ботаҡ һынғаны ишетелде, юлдарын бүлеп ниндәйҙер ҡарасҡы үтеп китте .(Ә.Хәкимов).*

*8. Эштән ҡайтҡас, мин клубҡа барҙым.* Был һөйләмдә ни өсөн өтөр ҡуйыла, аңлатығыҙ?

Яуап:айырымланған хәл әйтеме;төп эштең ваҡытын белдергән.Һөйләмдең хәбәре менән йәнәшә тормай. Уның менән хәбәр араһында эйә(мин),урын хәле(клубҡа)килгән.Шуға күрә хәл әйтеме пауза, интонация менән айырылып әйтелә, яҙыуҙа өтөр ҡуйыла.

9. *Казармала, командирҙар өсөн тәғәйенләнгән бүлмәләрҙең береһендә, ике полк комиссары- Ғимаҙиев менән Хоҙайбирҙин бергә торҙо.* Тыныш билдәләрен ҡуйығыҙ һәм ни өсөн теге йәки был тыныш билдәһенең ҡуйылыу осрағын аңлатығыҙ.

**Яуап:** өтөрҙәр ҡуйыла- казармала-сығанаҡ килештәге исемде асыҡлаған айырымланған өҫтәлмәлек; һыҙыҡ ҡуйыла-айрымланған өҫтәлмәлек үҙенең аныҡланыусыһы менән бер үк һүҙ төркөменән килгән.

10. *смола – һумала, книга – кенәгә* һуҙынҡы өн һүҙ башындағы ике тартынҡы өндөң араһына ҡуйылып әйтелә, был күренеш нисек атала?

**Яуап:** эпентеза

11. М. Ғафури әҫәрҙәрен билдәләгеҙ

А.”Боролош”, “Ҡара йөҙҙәр”, “Өсәүҙең тарихы”

Б.”Сибай”, “Еңелгән ятыу”

**В.”Ҡара йөҙҙәр”, “Шағирҙың алтын приискыһында”**

12. М. Ғафуриҙың “Ҡара йөҙҙәр” повесының төп геройҙарын билдәләгеҙ

**А.Закир, Ғәлимә**

Б.Ғариф, Сәхибә

В.Сәйҙел, Зәйнәп

13. Ғ. Сәләм әҫәрен билдәләгеҙ

А.”Эшсе” поэмаһы

Б.”Ҡан” роман

**В. ”Бала” поэмаһы**

14. Йәнәш торған тартынҡы өндәрҙең бер-береһенә оҡшамауы нимә тип атала?

**Яуап:**Диссимиляция

15. *лап-лап, йәлт, ем-ем, салт, мөлдөр-мөлдөр* һүҙҙәре ниндәй төркөмгә ҡарай?

**Яуап:** һыноҡшаш һүҙҙәр

16. Беҙ белмәйбеҙ, бәлки, ул бала

Ҙур геолог булып танылыр.

Уның аҡылы ***аша*** алтындан

Ҡиммәтлерәк металл табылыр (М. Сөйөндөклө). ***Аша*** бәйләүесе ниндәй төргә ҡарай?

**Яуап**: төп һәм эйәлек килештә ҡулланылыусы исем бәйләүесе

17. *Йәшәй-йәшәй шуны* ***белдем:***

*Барынан өҫтөн – хаҡлыҡ!*

*Уның өсөн яндым-көйҙөм,*

*Хаҡлыҡты һөйҙөм артыҡ. (Ҡ. Әлибаев).* Билдәләнгән һүҙгә морфологик анализ эшләгеҙ.

**Яуап:** белдем-ҡылым, б.ф.-үҫ,тамыр ҡылым,үтк.заман,барлыҡта,хәбәр һөйкәлеше,1 зат,төп йүнәлеш,ҡатнаш ҡушма һөйләмдә хәбәр булып килгән.

18. ***Балалар, китаптар*** исемдәрендә күплек мәғәнәһе ниндәй юл менән бирелә

**А.аффиксаль юл**

Б.синтаксик юл

В.стилистик юл

Г.фонетик юл

19. *Сыңғыр-сыңғыр сыңраған*

***Йылҡыһы күп*** *Уралтау…*

Күплек мәғәнәһе ниндәй юл менән бирелә

**А.синтаксик юл**

Б.синтетик юл

В.стилистик юл

Г.фонетик юл

20. ***Бесән сабыу*** тигән һүҙбәйләнештә исемдең килешен билдәләгеҙ

А.эйәлек килеш

**Б.төшөм килеш**

В.төбәү килеш

Г.сығанаҡ килеш.